शायद मेरो बसमा भएको भए घामलाई बिना प्रकाश बिहानीमा झुल्काई दिन्थेँ ता की , यी शीतहरु हरदम बिहानीमा छाइरहोस !! यहाँ बिकाशको नाममा बनिने यो कंक्रिटको जंगलहरु विज्ञानको नाममा बनिने यो एटम बमहरु रोकिदिन्थेँ म त्यस समयमै शायद मेरो बस्मा भएको भए जन्मिने हरेक आइस्टाइनहरु !! ता की शक्तिको नाममा फेरी-फेरी एटम बम नबनोस बिकाशको नाममा खोला-नाला समुन्द्र नथुनिओस प्रकृती,मौषम,बादल,हावा फेरी त्यस्तै बनाई दिन्थेँ शायद मेरो बसमा भएको ...
उदाउँदैछ नवयुवा हाम्रो "सानो"छोरा भित्र, अलग समय अलग नजर अलग उसको भावी जीवनचित्र। उसको सपनाको क्यान्भासमा नथोपरौ हाम्रा रंगहरू, नथोपरौ हामीले खोजेका डेट एक्स्पायर झै बाँच्ने ढंगहरू। स्वच्छन्द उड्न चाहन्छ ऊ उमेरको यो रंगीन घडीमा, अलग देखिन चाहन्छ आफ्नो सहपाठी भरिमा। हस्तक्षेपका भित्ताहरूमा आफ्नै दृष्टिकोण लेख्न चाहन्छ ऊ बिहानीको संघारमा नौलो दिशाबाट टेक्न चाहन्छ ऊ। उसको बिचारमा हुर्किँदो छामौं तरङ्ग नौलो क्षितिजका सल्लाह भन्दा साथ दिऔं कि झेल्न सकोस ...
यस धर्तीमा आउनु पहिले, ऊ उसको अस्तित्व छ भन्ने सुनेको दिन म कल्पिएर चङ्गाझैं हल्का भई खुसीले नाँचेको हुँ हो त्यही पल थियो पहिलो पटक म आँफैभित्र हराएको दिन । उसको धर्तिमा आगमनसँगै सधैं जवान हुने कामना गर्न छाडेको त्यो क्षण म खुसीले झुम्दै मैले मेरा निजी रहरहरू भुलेको हुँ हो त्यही पल थियो पहिलो पटक म आँफैलाई बिर्सेको क्षण । उसको हरेक मुस्कानमा म ...
हङकङका ई. रबिन बान्तवा खाहोङ राईको शब्दहरुमा सिल्लिगुडीका डा.शरद सिन्हाको एकल संगीतमा “आखिर के को लागि”? गीति एल्बम हिजो कार्तिक १७ गते शनिबार शिल्पी थियटर काठमाडौमा सार्वजनिक भएको छ ।
नेपाली संगीतका “धरोहर” प्रेम ध्वज प्रधानको प्रमुख आतिथ्यमा सम्पन्न उक्त कार्यक्रममा नेपाली संगीत तथा साहित्यकर्मीहरु – भूपाल राई लगायतको विशेष उपस्थिति सँगै कला र संगीतप्रेमीहरु उपस्थित थिए ।
“आखिर के को लागि” ? मा समाविष्ट ५ गीतहरु एक छुट्टै स्वादमा विभिन्न विषयगत गीत दर्शन पाउन सकिन्छ । जसलाई गायक – रबिन शर्मा , ज्ञान सुब्बा राकेस खालिङ, पुष्पण प्रधान र पवन राईले स्वर दिएका छन्, भने सुमीत विश्वकर्मको एकल संगीत संयोजन रहेको छ ।
हङकङबाट गीतकार हेम लावती र सिल्लिगुडीबाट डा. शरद सिन्हाले कार्यक्रमको प्रतिनिधित्व गरेका थिए । साथै एल्बम समीक्षा संगीतकार राजु सिं ले गरेका थिए भने संचालन नारायण कडेरियाले गरेका थिए ।